
DETECCION TA NA E 
PUNTA DI BO DEDE 


Bo salud ta importante! 
Tuma un momento pa 
haci auto-examinacion. 
Deteccion trempan 

por salba bida. 

Evelyn Wever-Unes 


PROME MINISTER 


Den cuadro di Plan di Mayor 
TRAHADONAN SOCIAL A 
DI "OUDERSCHAP 
BLIJFT" У "PARALELL 
SOLO OUDERSCHAP" 
EXISTOSAMENTE 


Diabierna ultimo a tuma luga e ultimo curso di "Ouderschap 
Blijft" у "Paralell Solo Ouderschap" na unda Prome Minister 
Evelyn Wever-Croes tabata tin e honor di certifica 17 profesional 
social cu a completa e curso aki exitosamente. Prome Minister 
a splica cu e ultimo 5 dianan aki, e trahadonan social a siña con 
pa ta mas involucra den loke ta trata separacion, of divorcio di 
pareha cu tin yiu. 


Plan di Mayor ta basicamente un plan, na unda mayornan 
ta specifica con nan lo comparti e responsabilidadnan cu 
nan yiunan den un documento legal. Esaki no ta solamente 
alimentatie, of unda e mucha ta bay biba, sino con ambos 

mayor por keda forma parti di e bida di e yiu despues di un 
separacion of divorcio. 


Manera ta conoci, tin casonan di separacion cu ta bay trankilo, 
na unda ta haci cu e palabracion nan ta bay mas facil, pero 
tin otronan cu ta fuerte na unda cu e pareha no ta yega na un 
consensus kico ta e miho pasonan pa tuma relaciona cu nan 
yiunan. Esaki ta loke e trainingnan aki ta encera, pa siña e 
trahadonan social con pa ta un miho "coach" pa e parehanan 
aki. Lo mas importante ta pa e parehanan aki realisa cu pa e 
mucha ta importante pa tin su mama y su tata den su bida. 


Prome Minister a indica di ta sumamente orguyoso di e grupo 
aki, pa completa e curso importante aki, y ta agradeci di por 
tabata tin e oportunidad di scucha di nan trabou y kico nan 
deseonan ta, pa Gobierno sigui cu ne riba e tereno aki. "Mi ta 
felicita Ministerio DiAsuntonan Social, sra Michella Steenvoorde 
Lacle cu a trek e proyecto aki y sra Magaly Maduro, directora 
di Bureau Sostenemi cu semper a apoya e vision. Tambe, 
un danki na tur e departamentonan cu a traha hunto riba e 
proyecto aki. Mi ta contento di por scucha e entusiasmo den 
cada un di e participantenan, di sa cu nan ta bon prepara ра por 
yuda guia e parehanan cu mester na bienestar di e muchanan. 
Masha pabien na tur", Prome Minister a expresa. 

Prome Minister Evelyn Wever-Croes: 


Den conexion cu e reunion di infrastructura na Nacionnan Uni, 


Durante su bishita na Nacionnan Uni, Prome Minister Evelyn 
Wever-Croes a atende varios reunion di cual un hopi importante 
tabata esun cu a cubri e tema di infrastructura. Manera ta 
conoci, Aruba tin retonan grandi pa loke ta e mal estado di e 
careteranan. 


Esaki debi cu no tabatatin un plan consistente pa mantene 
nos careteranan prome cu pandemia, y debi na pandemia, 
Gobierno a kita ture fondonan cu tabata tin aloca pa mantencion 
di caretera, pa por a salba bida di hende. 


Prome Minister a indica, cu awor cu Aruba ta recuperando, 
ta importante pa yega na un sistema pa toch structuralmente 
tin fondo aloca pa drecha e calidad di nos careteranan. Pero 
esey lo no ta suficiente. Gobieno a pidi DOW y nos expertonan 


pa traha riba un plan di maneho pa den 10 aña drecha e 
careteranan na Aruba. Tambe ta importante pa menciona cu e 
careteranan di Aruba, actualmente ta wordo mas afecta door 
di e cambio climatico, ya cu ora awa yobe awor, e ta yobe mas 
severamente, causando asina cu e careteranan ta deteriora 
mas lihe. Esaki ta e plan cu Gobierno lo kier presenta, como 
un plan di adaptacion pa cambio di clima. 


Tambe, Premier Wever-Croes a reuni cu Global Island 
Partnership, sra Kate Brown y nan a compromote cu lo 
yuda Aruba cu e plan aki, pa asina nos logra haya un seyo 
di Nacionnan Uni riba dje. Si Aruba logra haya e seyo aki, e 
oportunidad pa haya fondo ta mas grandi, yudando nos asina 
pa drecha e carteranan den menos di 10 aña. 

Prome Minister Evelyn Wever-Croes: 


PROME MINISTER TABATA 
ORADOR NA VARIOS ENCUENTRO 
DI INNOVACION, DURANTE 
REUNIONNAN NA NACIONNAN 
UNI 


"Innovacion ta un tema cu ta hopi 
importante pa mi, y mi lo purba na pone 
extra atencion y enfasis riba dje" 


Durante e reunionnan na Nacionnan Uni, 
Prome Minister Evelyn Wever-Croes a asisti 
na varios encuentro riba e tema di innovacion. 


Mastercard - e-government 

Como invitado special, Prome Minister tabata 
un orador na e conferencia cu Mastercard 
a organisa riba e tema di e-government, 
y con por incorpora digitalisacion den 
departamentonan di gobierno. Mirando e 
importancia di esaki, Gobierno, a traves di 
Futura a cera un MOU cu Mastercard, cu ta 
dispuesto pa asisti Aruba riba e tema aki. 


Google 

Aparte di Mastercard, Prome Minister tabata 
un orador invita tambe na un conferencia cu 
Google a organisa. E conferencia aki a dirigi 
su mes riba e inciativa cu Google a lansa, 
na unda kier yega na 25 miyon mucha muhe 
rond di mundo, pa por prepara nan, y siña 
nan tocante "artificial intelligence" pa asina 
nan por bira "future shapers". Ta importante 
pa e mucha muhenan haya un extra empuhe 
pa asina nan tambe por participa den e 
trabounan cu lo bay tin den futuro. 


Manera ta conoci, no ta tur ora e mucha 
muhenan ta esunnan mas interesa den 
aspectonan technico, y p’esey hunto cu 
Google a lansa e iniciativa aki, cu Aruba 
tambe ta parti di dje, pa wak si por crea e 
interes tecnico den e mucha muhenan. 


Supernova 

Tambe, Prome Minister a comparti e proyecto 
di Supernova cu ta un proyecto cu Gobierno di 
Aruba tin a traves di Futura, na unda ta purba 
na yega mas mucha muhe cu ta posibel pa 
asina lanta e interes pa tecnologia entre nan. 


Edutech 

Por ultimo, Prome Minister hunto cu e "Deputy 
Executive Director' di UN Women, sra Sarah 
Hendriks tabata orador na un encuentro 
na unda a toca e tema di innovacion den 
enseñansa. Aki, Prome Minister a trece 
dilanti e proyecto di Edutech y e importancia 
pa trece digitalisacion den enseñansa. Un 
encuentro sumamente interesante organisa 
pa Union Europeo. Tambe, Prome Minister 
a trece dilanti cu di Union Europeo, Aruba 
por adkiri fondo pa yuda cu proyectonan di 
innovacion. 

Ursel Arends 


MINISTER 


E siman aki Aruba lo ta e anfitrion di 17 Conference of Parties 
(COP) di e Convencion di Cartagena pa e Proteccion y e 
Desaroyo di e Medio Ambiente Marino den e Region di Caribe. 


E Convencion di Cartagena ta un tratado internacional cu ta 
destina pa protege y preserva e medio ambiente marino y costal 
den e region di Caribe. E tratado aki a ser adopta na 1983 na 
Cartagena de Indias, Colombia. E ta un di e convencionnan di 
lamanan regional desaroya bou di e auspicionan di e United 
Nations Environment Programme (UNEP). 


E obhetivo principal di e Convencion di Cartagena ta preveni, 
reduci y controla e contaminacion di e medio ambiente marino 
den region di Caribe y promove e desaroyo sostenibel cu 
maneho di recursonan natural. 


COP ta e entidad cu ta goberna e Convencion di Cartagena. 
E ta reuni periodicamente pa controla e implementacion di e 
convencion, tuma decision ariba su funcionamento continuo y 
adopta medida pa aborda problemanan ambiental emergente 
den e region. 


Pues e Convencion di Cartagena ta abarca un area geografico 
amplio, cu ta inclui e awanan costal di 28 pais y teritorionan 
di Caribe, cu ta extende di e Golfo di Mexico y Caribe te e 
Atlantico tropical. 


E convencion aki tin varios protocol cu ta aborda 
preocupacionnan ambiental specifico den e region. Un di e 
protocolnan mas conoci ta e Protocol Concerning Specially 
Protected Areas and Wildlife (SPAW Protocol), cu ta enfoca 
ariba e conservacion y maneho di biodiversidad y areanan 
proteha. 


COP 17, conoci tambe como e ‘17th Conference of the Parties 
to the Cartagena Convention’, ta un di e reunionnan periodico 
celebra pa e miembronan di e convencion. E conferencianan 
aki ta brinda un plataforma na e paisnan miembro pa discuti 
y coordina esfuersonan pa aborda problemanan ambiental 
marino, incluyendo contaminacion, e conservacino di 
habitatnan y e maneho sostenibel di pesca. 


E conferencianan aki ta esencial pa mantene e cooperacion 
entre e paisnan di Caribe y pa avansa e obhetivonan di e 
Convencion di Cartagena den e proteccion y desaroyo di e 
medio ambiente marino y recursonan costal di e region. 


Minister Arends ta orguyoso di por participa como Pais y 
tambe honra di por presidencia e conferencianan aki como 
reino. Aruba seguramente ta keda dispuesto pa aporta na nos 
bienestar di medio ambiente den Caribe. 


Diamars 3 October 2023 


Diamars 3 October 2023 


Minister Ursell Arends: 
GOBIERNO DI ARUBA TA PONE ENFASIS ARIBA E ROL 
CU CADA UN DI NOS TIN PA TENE ARUBA LIMPI, 
INCLUYENDO BISHITANTENAN RIBA NOS ISLA 


Dialuna atardi, 2 di october a tuma luga un conferencia di 
prensa unda cu Aruba Tourism Authority (A.T.A.), y Ban 
Serio! ta lansa e campafia "Aruba Limpi" den colaboracion cu 
Minsterio di Naturalesa. Cu e campaña aki Gobierno di Aruba 
ta pone enfasis ariba e rol cu cada un di nos tin pa tene Aruba 
limpi, incluyendo bishitantenan riba nos isla. 


Maneho di desperdicio a bin ta experiencia cambionan 
drastico den e ultimo afianan pero cambionan necesario pa 
cumpli cu e obhetivo di un Aruba limpi. Dia 22 di augustus 
ultimo, Minister Arends a lansa e continuacion di e campaña di 
conscientisacion nacional cual ta "Limpi Limpi" y lo continua cu 
diferente iniciativanan den e lunanan binidero. 


Segun e mandatario e meta ta pa amplia e actividadnan cu 
ta duna forma na nos balor y normanan individual y cultural 
den cuadro di maneho di desperdicio. Na september e prome 
actividad a tuma luga, Baki den Bario. Un parke pa separacion 
di desperdicio cu ta den rotacion di districto pa districto. "Nos a 
cuminsa na San Nicolas, pasa Santa Cruz y diasabra awor Baki 
den Bario lo ta na veld di Bubali na Noord", Minister Arends a 
menciona. Pa mas informacion di fecha y localidad por bishita 
trashtocasharuba.org/limpilimpi . 


Minister Arends ta contento di mira con comunidad ta responde 


positivamente na e yamada pa separa nan desperdicio pa 
asina e por wordo procesa na un manera responsabel. Esaki 
ta un indicacion di e potencial grandi cu Aruba tin pa cambia e 
mentalidad y habito di nos hendenan paso "bo sushi, ta dibo 
e tal". 


E colaboracion cu A.T.A. y Ban Serio! ta reenforsa Gobierno di 
Aruba su esfuersonan pa crea consientisacion ariba e manera 
con ciudadanonan y tambe bishitantenan ta anda cu nan 
desperdicio. Esaki tambe ta stimula habitonan di separacion 
di desperdicio a base di tipo. Palabra di danki ta bai na tur 
partner cu ta contribui na haci e iniciativanan pa tene Aruba 
limpi posibel. Danki special na artista local Ataniro pa forma 
parti di e campaña, pa mas informacion por bishita pagina di 
Facebook: Aruba Limpi. 


Minister di Naturalesa ta haci un yamada na comunidad 
pa ta mas consciente di e sushi cu ta wordo produci. E 
cambio ta cuminsa cu nos tur, den nos hogar, comunidad y 
organisacionnan. Reduci, reuza y recicla mas hopi posibel. 


"Mi ta contento di mira e desaroyo di un colaboracion cu ta 
representa nos compromiso pa un miho maneho di desperdicio 
y un Aruba limpi!" - Minister Ursell Arends 

“ARUBA LIMPI” 
UN CAMPANA IMPORTANTE DI CONSCIENTISACION PA 
ARUBA 


Dialuna Minister di Turismo y Salud Publico sr. Dangui Oduber 
conhuntamente cu Minister Arends y CEO di ATA sra. Croes 
a anuncia un bunita proyecto di conscientisacion. E proyecto 
aki yama “Aruba Limpi” y e ta conscientisa pueblo riba e 
importancia pa tin un Aruba limpi, un Aruba dushi pa biba riba 
dje y dusbi pa bishita. 


Minister Oduber a menciona cu ta hopi importante pa 
conscientisa nos comunidad riba e importancia pa tin un Aruba 
limpi. Ta importante tambe pa nos comunidad deshaci di nan 
desperdicio na e manera corecto y na e lugarnan concerni. 
Pa e motibo aki a dicidi di lansa un campaña di conscientisacion 
hunto cu Minister Arends y Aruba Tourism Authority. Pa di e 
manera aki comparti informacion y educa nos poblacion con 
importante e ta pa nos tin un pais limpi. 


E ta importante pa nos turismo, pa e turistanan por disfruta di 
un Aruba cu ta limpi. Segun Minister Oduber un imagen di un 
Aruba sushi lo tin su consequencianan negativo pa Aruba su 


turismo y pa e comunidad tambe. E mandatario a menciona cu 
e tipo tipo di campañanan aki semper lo tin e sosten di Ministerio 
di Turismo, Ministerio di Naturalesa, ATA y di gobierno den su 
totalidad. 


Finalmente Minister Oduber ta haci un yamada na e comunidad 
pa sigui e campaña aki di serca pa asina e mensahe por 
yega na cada un di nos cu ta stima Aruba. Ban haci uzo di e 
oportunidad cu gobierno ta ofrece pa mantene nos pais limpi. 


_ TONISA 


CONFERENCIA DI PRENSA 


DI GOBIERNO DI ARUBA 


Gabinete Wever-Croes 4 d 

Komasa Moduro 


MINISTER 

Riba Dia Internacional di Acceso Universal na Informacion, 
Minister Maduro di Cultura y Minister President Wever-Croes 
a haci e lansamento oficial di e plataforma digital, Coleccion 
Aruba riba www.coleccion.aw. Pa e ocasion aki tur instancia 
cu ta colabora cu otro, a firma un acuerdo di cooperacion cu ta 
haci nan participacion na e plataforma digital Coleccion Aruba 
posibel. 


Partnernan cu ta colabora riba Coleccion.aw 
E partnernan cu ya caba ta colabora riba Coleccion.aw 
ta, Biblioteca Nacional Aruba, Archivo Nacional Aruba, 
UNOCA, Museo Arqueologico Nacional Aruba, Stichting 
Monumentenfonds Aruba, Plantage Zorg en Hoop. Partnernan 

Durante lansamento oficial di Coleccion.aw a firma un acuerdo di cooperacion 


DA 

cu ta bin acerca ta, Telearuba, Departamento di Cultura, Oficina 
di Monumento, Universidad di Aruba y UNESCO Aruba. Cada 
partner lo percura pa informacion di nan coleccion por ta 
disponibel riba coleccion.aw y lo percura tambe pa actualisa e 
informacion cu nan ta haci disponibel riba e plataforma digital. 


Un colaboracion unico pa Aruba y den region 
Coleccion Aruba ta un ehempel hopi bunita y importante di 
colaboracion entre instancianan pa conserva nos herencia 
cultural. "Nos por ta hopi orguyoso di e colaboracion aki, ya cu 
esaki ta algo unico pa Aruba y nos region," tabata palabra di 
Minister Maduro pa e ocasion historico aki pa nos Pais. 

Minister Xiomara na ocasion di e lansamento oficial di Coleccion Aruba: 


COLECCION.AW TA E ARCHIVO DIGITAL MAS GRANDI Y 
INNOVATIVO NA PAPIAMENTO 


Un ehempel di colaboracion entre diferente instancia cu ta resalta den nos region 


Riba 28 di september cu ta Dia Internacional di Acceso Universal 
na Informacion, Minister Maduro hunto cu Minister President 
Evelyn Wever-Croes representando colega Minister Endy 
Croes, a lansa e plataforma digital Coleccion Aruba riba www. 
coleccion.aw oficialmente. Coleccion.aw ta e archivo digital 
mas grandi na Papiamento y un ehempel bibo di colaboracion 
cu ta resalta den nos region. Un proyecto di innovacion den 
cultura na Aruba. 


Coleccion.aw 

Coleccion Aruba ta e resultado di un colaboracion extenso cu 
a cuminsa entre Biblioteca Nacional Aruba, Archivo Nacional 
Aruba y UNOCA, y cu despues a bira un cooperacion mas 
amplio cu ya caba ta conta cu 11 otro partners. E trabou den 
ekipo aki ta locual ta haci cu e plataforma digital Coleccion. 
aw por brinda acceso liber na e archivo digital di mas grandi di 
documento, potret y video cu ta contene informacion di Aruba. 
Como cu hopi informacion ta den Papiamento, nos por bisa cu 
tur siguransa cu Coleccion.aw ta e archivo digital di mas grandi 
di Papiamento den e momentonan aki. Hunto nos a crea nos 
propio 'Google Arubiano.' 


Wowo di region riba Aruba 

Esinergiaentreehistoriadornan, bibliotecarionan, archivistanan, 
culturistanan y IT’ers na Aruba, concretisa den e plataforma 
digital Coleccion.aw, ta yama atencion di local y tambe den 
nos region. Wowo di nos region ta riba Aruba, ya cu nos a 
crea algo unico den region. Recientemente Aruba a presenta 
e trabounan haci pa yega na Coleccion.aw, na e Conferencia 
di bibliotecanan, archivonan y museonan ACURIL na Jamaica, 
y esaki a causa un impacto hopi positivo bou di e miembronan 
cu tambe lo kier yega na un plataforma digital asina basa riba 


colaboracion di varios instancia na nan respectivo Pais. 


Innovacion den cultura na Aruba 

E plataforma digital di Coleccion Aruba ta un proyecto den cual 
banda di digitalisa nos herencia cultural, ta haci uzo tambe di 
Inteligencia Artificial pa asina facilita e investigacion di e historia 
di Aruba y haci e informacion historico aki, mas accesibel pa 
nos comunidad. Esaki sigur ta haci Coleccion.aw un proyecto 
innovativo pa Aruba y tambe pa nos region. 


Minister Maduro ta yama danki na Biblioteca Nacional Aruba, 
Archivo Nacional Aruba, UNOCA, Museo Arqueologico 
Nacional Aruba, Stichting Monumentenfonds Aruba, Plantage 
Zorg en Hoop, kende nan fo'i prome instancia a kere den e 
proyecto aki y forma parti di e prome partnernan. E mandatario 
ta gradici tur otro partner cu pronto lo bay ta riba e plataforma 
digital aki. Un danki special ta bay na Archive.org y SETAR 
NV cu for di inicio a coopera cu e proyecto aki, Archive.org cu 
e tecnologia pa conserva archivonan riba internet, y SETAR 
NV door di pone e domain name www.coleccion.aw disponibel. 
SETAR NV tambe a coopera pa haci e evento di lansamento 
di Coleccion.aw posibel den un ambiente bunita y memorabel. 


Na tur persona cu a traha duro y keto bay ta trahando duro 
pa Coleccion.aw por ta activo, un danki di curason. Awe boso 
ta mira fruta di tur e sacrificio y esfuerso keda transforma den 
un plataforma digital innovativo, unico den nos region, di cual 
Aruba por ta hopi orguyuso di dje. 


Masha pabien Aruba cu e tremendo proyecto innovativo aki pa 
haci nos herencia cultural universalmente accesibel. 

Cres 


MINISTER 

Endy Croes 


JUFFROUW YAHAIRA STEENEN TA CELEBRA 25 ANA DEN 
ENSENANSA DI ARUBA 


Danki pa e dedicacion y profesionalismo durante 25 aña den enseñansa di Aruba. 


Diahuebs ultimo, Prome Minister Evelyn Wever-Croes a 
bishita scol basico Maria Goretti College pa e celebracion 
di Jufrrouw Yahaira Steenen. Jufrrouw Yahaira Steenen a 
cumpli 25 aña den enseñansa di Aruba. E mainta a cuminsa 
cu Santo Sacrificio di Misa, unda cu Pastor Toti Fuentebella 
a duna bendicion y despues a sigui cu e celebracion na scol 
acompaña di henter e team di Maria Goretti College. Prome 
Minister Evelyn Wever-Croes a expresa cu Juffrouw Yahaira tin 
un pasion y entusiasmo enorme pa duna les na e alumnonan 
y di un forma innovativo. 


Ademas di esaki, Prome Minister Evelyn Wever-Croes a 
entrega Juffrouw Yahaira un reconocemento den nomber di 
Gobierno di Aruba y Minister di Enseñansa Endy Croes pa 


enseñansa di Aruba. Juffrouw Yahaira a inicia cu su carera 
como maestra na Kukwisa Basisschool, despues a sigui na 
Colegio Santa Teresita y finalmente na Maria Goretti College. 
Na Maria Goretti College Juffrouw Yahaira a traha un tempo 
den klas tres (3) y despues den klas cinco (5) y ta masha stima 
pa su alumnonan. 


Desde aña pasa, Juffrouw Yahaira ta e “Digi Expert” di Maria 
Goretti College. Minister Endy Croes ta felicita Juffrouw Yahaira 
Steenen pa e 25 añanan den enseñansa, contribuyendo 
den e desaroyo di enseñansa di Aruba. Danki pa educa nos 
muchanan cu hopi amor y pa e aporte y dedicacion den 
enseñansa durante 25 aña. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


GOBIERNO TA HISA E BANDERA DI E "SUSTAINABLE 

DEVELOPMENT GOALS" 
Den compania di demas ministernan, alumnonan di Educampus 
y representantenan di e comision di "sustainable development 
goals" (SDG), Prome Minister a hisa e bandera di SDG, pa 
| conmemora cu dia 25 di September 2015, 193 pais cu ta miembro 
di Nacionnan Uni, a adopta e agenda di 2030 y a defini e 17 
metanan mundial pa crea un miho mundo. Prome Minister a 
„ indica cu Gobierno di Aruba, ta comprometi cu cumplimento di e 
metanan, y pesey ta honra e tradicion di hisa e bandera di SDG 
riba e dia special aki. 


PREMIERNAN DI REINO A REUNI CU SECRETARIO 
GENERAL DI NACIONNAN UNI, SENOR ANTONIO 
GUTERRES 
Un siman hopi fructifero ta tras di lomba na unda cu na New York 
a tuma luga e reunionnan di Asamblea General di Nacionnan Uni 
#UNGA78. Diferente Lider di diferente pais a reuni pa entre otro 
hunto mira con pa mehora nos mundo. E Metanan di Desaroyo 
й Sostenibel, (SDG's) tawata punto central гопа di cua e diferente 
reunionnan a tuma luga. Prome Minister Evelyn Wever-Croes a 
elabora mas di su participacion durante e 3 dianan na Nacionnan 
Uni na unda el a atende 28 diferente conferencia bilateral, high 

level events, y reunionnan riba diferente topico. 


VELD NOBO NA 
STADION GUILLERMO PROSPERO TRINIDAD 

Durante siman, Prome Minister a bishita stadion Guillermo 
Prospero Trinidad pa mira con e trabounan ta avansando, y pa 
cera conoci cu e representantenan di Sportslab, cu ta na Aruba 
pa haci un evaluacion di e veld nobo. Prome Minister a indica di 
a wordo informa cu tur e testnan necesario a wordo haci caba y 
cu tur cos ta mustra di ta bon, y ta wardando riba e resultadonan 
di e testnan di laboratorio, pa indica si e yerbanan artificial ta apto 
pa e deportistanan por practica nan deporte sanamente, pa asina 
| e veld por haya certificacion di FIFA. 


DIA MUNDIAL DI TURISMO 
Dia 27 di September a celebra, Dia Mundial di Turismo. Prome Minister a 
indica cu e fecha aki ta sirbi como un recordatorio di e impacto profundo cu 
turismo tin riba cultura mundial, economianan, у riba diferente cultura. y ta 
gradici tur esnan cu ta labora den e sector aki pa nan esfuerso y dedicacion 
na e pilar mas grandi di nos economia. 

“STUDENT AWARD CEREMONY” 
NA UNIVERSIDAD DI ARUBA 
Prome Minister tabata presente na e “Student Award Ceremony” 
cu a шта luga na Universidad di Aruba (UA). Durante e ceremonia 
aki, UA a duna reconocemento na diferente studiante cu di un of 
otro forma a sa di sobresali durante e aña academico. E tabata 
un anochi sumamente bunita y inspirativo, na unda e mayornan 
presente, tambe por a goza, cu hopi orguyo di mira e empeño di 
nan yiu pa bay dilanti, y e resultado positivo di nan sacrificio. 


RENOBACION DI AYO 

Prome Ministertabata presente naAyo Rock Formation pa participa 
na comunidad en general cu fase 1 di e proyecto di renobacion di 
parke Ayo a wordo completa. Prome Minister ta gradici y felicita e 
comicion di Aruba Amenities, tur e departamentonan di Gobierno 
y instancianan no gubernamental y semi gubernamental cu a 
traha pa haci e proyecto aki un realidad, cuidando y mehorando 
e patrimonio di nos pueblo di Aruba y nos facilidadnan publico. 


SCOL PREPARATORIO CACIQUE ATERIMA A RICIBI 
MATERIALNAN INNOVATIVO, CU E PROYECTO DI 
EDUTECH 
Scol Preparatorio Cacique Aterima ta un di e scolnan ganador di 
Edutech, Prome Minister a pasa bishitanan pa mira con e scol a 
aplica e premionan cu nan a gana den ciclo 3, cu e proyecto di 
Edutech. Prome Minister a expresa di ta sumamente contento 
di wak con enthusiasma e muchanan ta cu e materialnan, no 
solamente educativo sino innovativo, cu nan a haya pa traha cune. 
E docentenan tambe ta sumamente contento cu e materialnan 
ricibi, cu ta facilita e manera di prepara e muchanan pa siglo 21. 


60 ANIVERSARIO DI TELEARUBA 
Prome Minister ta felicita, den nomber di 
Gobierno di Aruba, nos planta nacional 
di television, Telearuba cu nan di 60 
aniversario. Como isla chikito den Caribe, 
Aruba semper a desea di tin su mesun 
planta di television. E deseo aki a wordo 
cumpli, dia 29 di September, 1963 pa 
7or di anochi, na momento cu Telearuba 
a bay den aire pa prome biaha como e 
prome planta di television estableci na 
Aruba. Esaki sigur tabata un momento di 
hopi emocion y orguyo pa e comunidad, y 
cu awe nos ta celebra 60 aña di existencia 
di e planta aki, cu a sa di sirbi pueblo 
exitosamente. 


DETECCION TA NA E 
PUNTA DI BO DEDE 


A 
` A uto-examinacion ta un viahe 


personal di forsa y speransa den e 
prevencion di e malesa canser. 


E ta un demostracion poderoso di 
amor propio, un recordatorio cu bo ta 
tene e yabi pa deteccion tempran y un 
futuro mas saludabel. 


Cada control ta un testigo di bo 
curashi y un fuente di inspiracion pa 
otro. 


Brasa e momento aki como un 
declaracion di bo forsa interno y 
determinacion, sabiendo cu bo nunca 
ta so den e proceso aki. Corda 
semper, deteccion ta na e punta di bo 
dede. 


2023 ANA DI UNION Y POSITIVISMO! 


